26.4.2014 Jurnalul Oficial al Uniunii Europene L 125/1 II (Acte fără caracter legislativ) ACORDURI INTERNAȚIONALE DECIZIA CONSILIULUI din 25 noiembrie 2013 privind încheierea Acordului de cooperare privind sistemul global de navigație prin satelit de uz civil (GNSS) între Comunitatea Europeană și statele sale membre şi Ucraina (2014/228/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 172 coroborat cu articolul 218 alineatul (6) litera (a), având în vedere propunerea Comisiei Europene, având în vedere aprobarea Parlamentului European, întrucât: (1) La 8 octombrie 2004, Consiliul a autorizat Comisia să deschidă negocieri cu Ucraina în vederea încheierii unui acord de cooperare privind sistemul global de navigație prin satelit de uz civil (GNSS). (2Q În conformitate cu Decizia Consiliului din 15 noiembrie 2005, Acordul de cooperare privind sistemul global de navigație prin satelit de uz civil (GNSS) între Comunitatea Europeană şi statele sale membre și Ucraina (denumit în continuare „acordul”) a fost semnat la 1 decembrie 2005. (3) Acordul permite o cooperare mai strânsă cu Ucraina în domeniul navigației prin satelit. Acesta va pune în aplicare un număr de elemente din cadrul programelor europene de navigație prin satelit. (4) Acordular trebui aprobat, ADOPTĂ PREZENTA DECIZIE: Articolul 1 Acordul de cooperare privind sistemul global de navigație prin satelit de uz civil (GNSS) încheiat între Comunitatea Euro- peană și statele sale membre şi Ucraina (denumit în continuare „acordul”) se aprobă în numele Uniunii Europene. Textul acordului este atașat la prezenta decizie.